# Alepes

Alepes és un gènere de peixos pertanyent a la família dels caràngids.

## Etimologia

Del grec alepis (sense escates).

## Descripció

* Són espècies relativament petites (de menys de 20 cm de longitud), llevat de la més grossa, Alepes vari, la qual pot arribar a fer 56 cm de llargària total.
* Cos força comprimit i de color blau, verd o gris al dors i blanc platejat per sota. Tan sols l'espècie Alepes kleinii presenta franges o marques.
* Dents en ambdues mandíbules, les quals es distribueixen en una sola filera contínua.
* Dues aletes dorsals: la primera amb espines febles i la segona amb una sola espina seguida d'un cert nombre de radis tous.
* L'aleta anal té dues espines separades.
* Llurs línies laterals fan una corba de moderada a forta segons l'espècie en qüestió.

## Reproducció

A hores d'ara, només se'n coneix la de l'espècie Alepes kleinii, la qual fresa un sol cop al llarg d'uns pocs mesos i alliberant petits ous transparents i pelàgics.

## Alimentació

Es nodreixen de peixos, cefalòpodes, crustacis (com ara, copèpodes, decàpodes i gambes) i tunicats.

## Hàbitat

Són peixos pelàgics que es troben des de prop de la superfície fins als 1.000 m de fondària.

## Distribució geogràfica

Es troba a les aigües tropicals i subtropicals de l'Índic, el Pacífic, el mar Roig i la mar Mediterrània.

## Taxonomia

* Alepes apercna (Grant, 1987)
* Alepes djedaba (Forsskål, 1775)
* Alepes kleinii (Bloch, 1793)
* Alepes melanoptera (Swainson, 1839)
* Alepes pin †(Bannikov, 1985)
* Alepes vari (Cuvier, 1833)

## Ús comercial

La seua carn és de bona qualitat i en alguns indrets es comercialitza fresca, assecada o en salaó. No són apreciats pels afeccionats a la pesca esportiva, encara que, de vegades, són emprats com a esquer o capturats accidentalment.

## Referències

* ↑ Sepkoski, Jack, 2002. "A compendium of fossil marine animal genera". Bulletins of American Paleontology 364: 560.
* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid.
* 1 2 3 4 Marine Species Identification Portal Arxivat 2016-03-03 a Wayback Machine. (anglès)
* 1 2 3 4 5 «Alepes (Genus)» (en anglès). ZipcodeZoo.com. Arxivat de l'original el 3 de setembre 2014. [Consulta: 12 juliol 2011].
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p. ISBN 0-8248-1808-3
* ↑ Red Sea Fishes Recently Found in the Mediterranean (anglès)
* ↑ Grant, E. M., 1987. Fishes of Australia. E. M. Grant Pty. Limited. Fish. Australia: i-ii + 3-480 pp.
* ↑ Forsskål, P., 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium: 1-20 + i-xxxiv + 1-164, map.
* ↑ Bloch, M. E., 1793. Naturgeschichte der ausländischen Fische. Berlin. Naturg. Ausl. Fische v. 7: i-xiv + 1-144, Pls. 325-360.
* ↑ Swainson, W., 1839. The natural history and classification of fishes, amphibians, & reptiles, or monocardian animals. Spottiswoode & Co., Londres. Nat. Hist. & Class. v. 2: i-vi + 1-448.
* ↑ Cuvier, G. & A. Valenciennes, 1833. Histoire naturelle des poissons. Tome neuvième. Suite du livre neuvième. Des Scombéroïdes. Hist. Nat. Poiss. v. 9: i-xxix + 3 pp. + 1-512, Pls. 246-279.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
* ↑ Davidson, Alan, 2004. Seafood of South-East Asia: A Comprehensive Guide with Recipes. Ten Speed Press. Pp. 63. ISBN 1-58008-452-4

## Bibliografia

* Bleeker, P., 1851. Bijdrage tot de kennis der ichthyologische fauna van de Banda-eilanden, Natuurk. Tidjschr. Ned.-lndië, 2: 225-261.
* Jordan, D. S.; Jordan, E. K., 1922. A list of the fishes of Hawaii, with notes and descriptions of new species. Mem. Carneg. Mus., 10 (1): pp. 1-92, fig. 1-7, pl. I-IV.

## Enllaços externs

* CalPhotos (anglès)